ROMÂNIA
JUDEŢUL VRANCEA
COMUNA POPESTI 
PRIMAR 


PROIECT DE HOTARARE 

Privind: aprobarea programului de măsuri de gospodarire, infrumusetare si pastrare a ordinii si curateniei in comuna Popesti 

Primarul comunei Popesti , judetul Vrancea

         - Văzând expunerea de motive  la proiectul de hotărâre iniţiat de primarul comunei ,  raportul de specialitate al compartimentului de resort din cadrul aparatului propriu al consiliului local inregistrat sub nr. 2031/18.04.2013 , având avizul  favorabil dat la proiectul de hotărâre de comisia de specialitate din cadrul consiliului local;
   - În conformitate cu prevederile Ordonanţei Guvernului nr.21/2002 privind gospodărirea localităţilor urbane şi rurale, aprobata prin Legea nr.515/2002 cu modificari si completari;
   -  În baza art.36 alin.(2) lit.”b” şi (4) lit.”f” şi art.45 alin.(1) din Legea nr.215/2001 privind administraţia publică locală, republicata

PROPUNE 

Art.1 – Pe data prezentei hotărâri se aproba programul de măsuri de gospodarire, infrumusetare si pastrare a ordinii si curateniei in comuna Popesti , conform anexei nr.1 care face parte integranta din prezenta hotarare.

Art.2 – Secretarul comunei va face cunoscuta prezenta hotarare persoanelor interesate.

                                              
	PRIMAR ,				AVIZAT PENTRU LEGALITATE ,
CIOCANEL NICOLAE					SECRETAR ,
						BOBEICA  LILIANA 















ROMÂNIA                                                                                  ANEXA NR.1
JUDETUL VRANCEA                                                             Proiect de hotarare 
COMUNA POPESTI 
PRIMAR 

PROGRAM DE MĂSURI
DE GOSPODARIRE, INFRUMUSETARE, PASTRARE A ORDINII SI CURATENIEI IN COMUNA POPESTI 

CAPITOLUL I
Dispozitii generale

Art.1 Prezenta hotărâre stabileşte obligaţiile ce revin cetăţenilor, instituţiilor publice şi agenţilor economici, cu sau fără personalitate juridică, la realizarea măsurilor necesare pentru protecţia sănătăţii publice, a măsurilor corespunzătoare pentru conservarea şi protecţia mediului, a măsurilor  privind respectarea prevederilor legale şi a documentaţiilor de amenajare a teritoriului şi urbanism aprobate, precum şi a normelor privind executarea construcţiilor, la realizarea acţiunilor de înfăptuire şi păstrare a curăţeniei în interiorul localităţilor şi în afara acesteia şi a efectuării la timp a activităţilor gospodăreşti precum şi a obligaţiilor şi responsabilităţilor ce le revin în utilizarea domeniului  public şi privat al Comunei Popesti . 
 
Art.2  Organizarea, derularea şi participarea la activităţile din domeniile prevăzute la art.1 constituie o obligaţie permanentă a instituţiilor publice, agenţilor economici, celorlalte persoane juridice şi a cetăţenilor.
 


CAPITOLUL II
 Măsuri necesare pentru protecţia sănătăţii publice

Art.3  (1) In vederea protecţiei sănătăţii publice, se vor lua urmatoarele masuri cu sprijinul şi sub supravegherea organelor de specialitate ale statului:

           a) păstrarea igienei în şcoli şi grădiniţe;
           b) urmărirea igienei şi salubrităţii localurilor publice şi produselor alimentare puse în vânzare pentru populaţie, cu sprijinul serviciilor de specialitate.
	(2) Măsurile au caracter permanent si vor fi duse la indeplinire de conducerea primariei, medicul de familie si asistentul medical comunitar.

CAPITOLUL III
Măsuri corespunzătoare pentru conservarea şi protecţia mediului.

Art.4 (1) In vederea conservării şi protecţiei mediului se vor lua următoarele măsuri:
   a) ecologizarea zonelor unde au fost depozitate in mod necontrolat deseurile (vegetale, PET-uri, hartie, sticla, etc.)
         b) depozitarea gunoiului de grajd in gospodariile cetatenilor si pe loturile personale ale acestora se va face pe platforme ecologice, cu respectarea principiului bunei vecinatati, urmand sa fie folosit ca ingrasamant pe terenurile agricole.   
       c) colectarea gunoiului menajer conform graficului de ridicare a gunoiului de la populatie, operatori economici, institutii publice;   
       d) Continuarea acţiunii de colectare selectivă a deşeurilor;
       e)  Persoanele  fizice şi juridice au obligatia sa colecteze selectiv deşeurilor (PET, hârtie, sticlă, metal), astfel:
· să depoziteze deşeuri pe tipuri de sortimente în recipiente puse la dispoziţie conform inscripţionării / culorii destinate acestora;
·  să nu depoziteze în preajma recipientelor destinate colectări selective alte tipuri de deşeuri;
·  să nu-şi însuşească materiale depuse în recipiente de colectare selectivă a deseurilor;
(2) Conducerea primariei va urmari permanent modul in care persoanele desemnate isi duc  la îndeplinire aceste sarcini.


CAPITOLUL IV
Măsuri privind respectarea prevederilor legale şi a documentaţiilor de amenajare a teritoriului şi urbanism aprobate, precum şi a normelor privind executarea construcţiilor:

Art.5 (1) In vederea respectarii prevederilor legale şi a documentaţiilor de amenajare a teritoriului şi urbanism aprobate, precum şi a normelor privind executarea construcţiilor, se vor lua următoarele măsuri:

 a) se va acţiona pentru respectarea disciplinei în construcţii  conform P.U.G., urmărindu-se respectarea întocmai a prevederilor cuprinse în certificatul de urbanism.	
b) se va verifica în teritoriu stadiul executării lucrărilor conform autorizaţiilor de construcţie eliberate, obligând posesorii lor să se încadreze în termenul de valabilitate al autorizaţiei.
(2) Viceprimarul comunei şi functionarul cu atribuţii pe linie de urbanism va urmări permanent ducerea la îndeplinire a acestor măsuri.

CAPITOLUL V
Obligaţiile instituţiilor publice şi agenţilor economici cu sau fără personalitate juridică

Art.6 (1) Instituţiile publice şi agenţii economici cu sau fără personalitate juridică au următoarele obligaţii:
a) să întreţină în stare corespunzătoare imobilele în care funcţionează prin efectuarea lucrărilor de reparaţii, curăţire şi zugrăvire periodică a acestora, să spele geamurile şi vitrinele şi să înlocuiască dacă este cazul pe cele sparte;
b) să respecte normele de igienă în imobilele şi incintele deţinute, să asigure dezinsecţia şi deratizarea conform normelor în vigoare;
c) să asigure curăţenia trotuarelor, a părţii carosabile din faţa unităţii, să îndepărteze zăpada şi gheaţa, să desfunde podeţele, să sape şanţuri, să văruiască pomii;
d) să nu funcţioneze fără avizul sanitar şi de mediu;
e) să asigure depozitarea reziduurilor provenite din desfăşurarea activităţii în containere;
f) colectarea selectivă a deşeurilor, cu valorificarea ambalajelor de carton, PET, sticla, etc.
(2) Obligaţiile au caracter permanent şi în funcţie de sezon iar sarcina urmăririi modului cum sunt  duse  la îndeplinire revine consilierilor locali şi viceprimarului comunei.

CAPITOLUL VI
Obligaţiile cetăţenilor comunei în activitatea de gospodărire şi înfrumuseţare a comunei

Art.7 (1) Cetăţenii comunei  au următoarele obligaţii în activitatea de gospodărire şi înfrumuseţare a comunei:
  a) să întreţină curăţenia locuinţelor proprii, a anexelor gospodăreşti, a curţilor şi împrejmuirilor acestora;
b) să întreprindă acţiuni de reparaţii, zugrăveli, vopsitorii garduri, podeţe, faţade deteriorate la clădiri, în vederea asigurării unei imagini peisagistice plăcute a comunei;
c) să cureţe şi să amenajeze şanţurile, să desfunde podeţele din faţa gospodăriilor personale şi a terenurilor virane din intravilanul comunei;
d) să menţină permanent curăţenia pe partea carosabilă a căilor de comunicaţie din dreptul imobilelor proprietate personală;
e) să depoziteze gunoiul menajer şi de grajd în platforme proprii în incinta curţii pentru a preîntâmpina aruncarea acestora în mod haotic în locuri nepermise, urmând, ca pe cheltuiala lor să-şi transporte gunoiul de grajd pe terenurile proprietate personală, pentru a preîntâmpina poluarea accidentală a mediului sau a surselor de apă;
f) să ia măsuri de executare şi reprofilare a rigolelor de scurgere a apelor din precipitaţii în vederea prevenirii producerii de inundaţii şi implicit a diminuării eventualelor pagube materiale. Aceste acţiuni se vor executa în faţa fiecărei gospodării precum şi pe terenurile agricole acolo unde se găsesc canale de desecare, de către proprietarii şi deţinătorii de terenuri.
g) să amenajeze şi să întreţină în stare de igienă sursele de apă (fântâni, cişmele, etc.);
h) să nu depoziteze lemne, crengi, tulpini de floarea soarelui, coceni, paie, corzi viţă-de-vie, balast, pe terenul din exteriorul gardului ;
i) să nu lase animalele  şi păsările pe drumurile publice sau spaţiile verzi;
j) să nu arunce rezidurile menajere în stradă;
k) sa nu lase câinii liberi pe strazi;
l) animalele care merg la pasunat să fie însoţite de cel puţin doi-trei cetăţeni, în vederea evitării distrugerii copacilor, spatiilor verzi şi şanţurilor din comună. 

(2) Obligaţiile au caracter permanent şi în funcţie de sezon iar sarcina urmăririi modului cum sunt  duse  la îndeplinire revine consilierilor locali şi viceprimarului comunei.








CAPITOLUL VII
Obligaţii şi responsabilităţi în utilizarea domeniului  public şi privat al Comunei Popesti 

Art.8   Cetăţenii, agenţii economici (cu sau fără personalitate juridică), instituţiile publice, celelalte persoane juridice au următoare obligaţii şi responsabilităţi:
a) să nu abandoneze pe domeniul public sau privat al Comunei Popesti , autoturisme, utilaje, tonete, chioşcuri, alte construcţii metalice, aparatură de orice fel;
b)  să nu ocupe domeniul public sau privat al Comunei  Popesti  prin montarea de chioşcuri, tonete, tarabe, orice fel de alt mobilier, containere, schele sau materiale pentru construcţii, etc;
c) să nu deterioreze instalaţiile ce constituie infrastructura sistemului de utilităţi publice;
d)  să nu amenajeze platforme ori locuri de parcare pe domeniul public sau privat al Comunei Popesti ;
e) să respecte destinaţia spaţiilor închiriate, spaţii proprietatea Comunei Popesti , aşa cum a fost stabilită prin contractul de închiriere;
f)  să nu deterioreze sau murdărească în orice fel, clădirile publice;
g) sa nu modifice pozitia initiala a indicatoarelor de semnalizare rutiera.

CAPITOLUL VIII
 Obligaţii şi responsabilităţi în domeniul ordinii, curăţeniei şi igienei publice, intreţinerii calităţii mediului natural
 
Art.9  Cetăţenii, agenţii economici (cu sau fără personalitate juridică), instituţiile publice, celelalte persoane juridice,  au următoare  obligaţii şi responsabilităţi:
a)  să nu spele şi să nu efectueze operaţiuni de reparare ori întreţinere a autovehiculelor pe spaţii aparţinând domeniului public sau privat al Comunei Popesti ;
b)  să nu arunce coji de seminţe, resturi de ţigări, de fructe, alte reziduri ori ambalaje decât în dotările special amenajate;
c)   să nu mute băncile ori alte elemente de mobilier public din locurile în care au fost amplasate;
d)  să utilizeze mobilierul public şi amenajările publice conform destinaţiei acestora; 
e)  să nu utilizeze căile publice si spaţiile verzi pentru depozitarea deşeurilor menajere; să nu abandoneze pe domeniul public sau privat al Comunei cadavre de animale ori păsări;
f)   să amenajeze şi să întreţină în stare de igienă sursele de apă (fântâni, cişmele, etc.) ;
g) să nu păşuneze animalele decât în conformitate cu dispozitiile legale in vigoare.
h) Să ia măsuri pentru a împiedica deversarea pe sol a apelor uzate, apelor menajere şi a celor fecaloid-menajere.

 
 CAPITOLUL IX 
RĂSPUNDERI ŞI SANCŢIUNI

Art.10 (1)Prezentul program de măsuri va fi adus la cunoştinţa cetăţenilor şi agenţilor economici, prin publicare pe site-ul institutiei, prin afişare la sediul primăriei . 
(2) Se aprobă repartizarea pe sectoare a consilierilor  Consiliului Local al comunei Popesti   :

	Nr. crt.
	Sectorul repartizat
	Numele si prenumele consilierului local 

	1
	E 85-Șoseaua Națională –Buboacă –Vinalcool 
	Căldărescu Mirică 

	2
	Troița – Grădinița nr. 2-Magazin Neagu –Biserică –Buboacă 
	Sterian Aurel 

	3
	Bolovănești –Transformator –Vinalcool Munteanu –Lulu Bardaș 
	Sarău Leontin 

	4
	Ciocaru – Transformator-Magazin până la Ghilic 
	Spînu Maricel 

	5
	Intersecție Ghilic –Moldoveni –Brutărie –Bratu 
	Căldărescu Marcel 

	6
	Centrul comunei – Țigănie –Ciocaru – Ferma 
	Constantinescu Victor 

	7
	Moșescu – Troiță –Canal – Centru Sat Terchești 
	Militaru Viorel 

	8
	Centru Sat Terchesti –Scoală –Mălureanu –Relu Ciubotaru 
	Apostoiu Valerică Georgică 

	9
	Transformator Cojocaru –Stoicari –Cucutari –Abeaboeru 
	Bornac Constantin 

	10
	Centrul comunei –Post Poliție –Vinalcool 
	Avram Viorel 

	11.
	Magazin Doru Mărgărit –intersecție Troiță –Marin –centru 
	Mateescu Valerică 

	12.
	Brutărie Popești –Iordan Partenari 
	Bratosin Diana 

	13.
	Cotu din Vale 
	Palcău Gabriel 


 
Art.11 (1)Pentru nerespectarea obligaţiilor prevăzute în prezentul program de măsuri, se vor aplica următoarele sancţiuni: 
a) amendă de la 100 lei la 200 lei pentru persoane fizice;
b) amendă de la 200 lei la 400 lei pentru instituţii publice, agenţi economici cu sau fără personalitate juridică.
 (2) Constatarea şi sancţionarea contravenţiilor prevăzute la art.7 se face de către viceprimarul comunei Popesti . 
  (3) Pagubele pricinuite prin săvârşirea contravenţiilor, se recuperează astfel: 
a) în situaţia în care există posibilitatea de evaluare a pagubelor, agentul constatator stabileşte şi despăgubirea, făcând menţiunea corespunzătoare în procesul-verbal;
b) dacă nu există posibilitatea de evaluare a pagubei, partea vătămată îşi va putea valorifica pretenţiile, conform legislaţiei în vigoare.
                                                         
	
	PRIMAR ,				AVIZAT PENTRU LEGALITATE ,
CIOCANEL NICOLAE					SECRETAR ,
						BOBEICA  LILIANA 

